*Proiect*

*(nr. 179/2021)*

**L E G E**

**pentru** **modificarea Legii nr. 461/2001**

**privind piața produselor petroliere**

Parlamentul adoptă prezenta lege organică.

**Art. I.** –Legea nr. 461/2001 privind piața produselor petroliere (republicată în Monitorul Oficial al Republicii Moldova, 2017, nr. 40–49, art. 82), cu modificările ulterioare, se modifică după cum urmează:

1. La articolul 2, după noțiunea „produse petroliere principale” se introduce o noțiune nouă cu următorul cuprins:

„*produse petroliere principale de tip standard* – benzina COR 95 și motorina, fără denumire comercială, care corespund specificațiilor tehnice minime prevăzute de Regulamentul cu privire la depozitarea și comercializarea cu ridicata, prin sistem automatizat, a produselor petroliere identificate, aprobat de Guvern;”.

2. Articolul 4 va avea următorul cuprins:

„Articolul 4. Formarea prețurilor la produsele petroliere principale

de tip standard

(1) Prețurile maxime de comercializare cu amănuntul a produselor petroliere principalede tip standard se stabilesc de către Agenția Națională pentru Reglementare în Energetică în baza Metodologiei de calcul și aplicare a prețurilor la produsele petroliere.

(2) Se permite comercializarea cu amănuntul a altor tipuri de produse petroliere principale decât cele pentru care sunt stabilite prețurile maxime doar cu condiția vânzării la aceeași stație de alimentare și a produselor petroliere principale de tip standard.

(3) Agenția Națională pentru Reglementare în Energetică stabilește prețurile maxime de comercializare cu amănuntul a produselor petroliere principalede tip standard în fiecare zi lucrătoare, acestea fiind valabile cu începere de la ora 00.01 pentru ziua/zilele următoare zilei în care au fost stabilite. Prețurile maxime de comercializare cu amănuntul a produselor petroliere principalede tip standard, inclusiv valorile indicatorilor rezultați din formula (PLCV), ale cotei TVA, cotei accizelor, marjei comerciale specifice și ale densității pentru fiecare produs petrolier principal de tip standard în parte, se publică pe pagina web oficială a Agenției.

(4) Se interzice comercializarea cu amănuntul a produselor petroliere principalede tip standard la un preț ce depășește prețul maxim stabilit de Agenția Națională pentru Reglementare în Energetică.”

3. Articolul 5:

la alineatul (2), textul „organismele de inspecție acreditate în condițiile [Legii nr. 235/2011](lex:LPLP20111201235) privind activitățile de acreditare și de evaluare a conformității și recunoscute de către Ministerul Economiei și Infrastructurii” se substituie cu cuvintele „Agenția pentru Protecția Consumatorilor și Supravegherea Pieței și Agenția de Mediu”;

alineatul (3) va avea următorul cuprins:

„(3) Produsele petroliere importate și comercializate trebuie să corespundă prevederilor actelor normative și tratatelor internaționale la care Republica Moldova este parte. Importatorul are obligația de a păstra și prezenta, la cererea Agenției pentru Protecția Consumatorilor și Supravegherea Pieței, documentația necesară pentru demonstrarea conformității produsului introdus pe piață, în conformitate cu prevederile Legii nr. 235/2011 privind activitățile de acreditare și de evaluare a conformității. Controlul calității produselor petroliere și al respectării documentelor normative referitoare la acestea îl efectuează Agenția pentru Protecția Consumatorilor și Supravegherea Pieței.”

articolul se completează cu alineatul (31) cu următorul cuprins:

„(31) Ministerul Economiei și Ministerul Mediului, în calitate de organe centrale de specialitate ale administrației publice, elaborează politici publice și acte normative privind procesul de monitorizare a respectării specificațiilor de mediu pentru produsele petroliere. Monitorizarea respectării cerințelor prezentate în specificațiile de mediu pentru produsele petroliere se realizează prin intermediul Agenției pentru Protecția Consumatorilor și Supravegherea Pieței și al Agenției de Mediu, în cadrul unui sistem de monitorizare aprobat de către Guvern.”

4. Articolul 6 se completează cu alineatele (5) și (6) cu următorul cuprins:

„(5) Agenția elaborează Metodologia de calcul și aplicare a prețurilor la produsele petroliere în conformitate cu Normele generale de calcul și aplicare a prețurilor la produsele petroliere principale de tip standard, stipulate în anexa nr. 2 la prezenta lege.

(6) Agenția aprobă Metodologia de calcul și aplicare a prețurilor la produsele petroliere și supraveghează respectarea acesteia.”

5. Articolul 13 se completează cu alineatul (1) cu următorul cuprins:

„(1) Importatorul de produse petroliere este în drept să efectueze:

a) importul, păstrarea stocurilor curente de produse petroliere, comercializarea lor cu ridicata;

b) transportul produselor petroliere, comercializarea lor cu amănuntul, dacă fiecare dintre aceste genuri de activitate este desfășurat de o subdiviziune cu evidență primară și cea contabilă separate.”

6. La articolul 14alineatul (1) litera a), textul „5 mii” se substituie cu cifrele „1000”, iar textul „și a cuantumului capitalului propriu în valoare de cel puțin 8 milioane lei moldovenești” se exclude.

7. Anexa nr. 2 va avea următorul cuprins:

„NORME GENERALE

de calcul și aplicare a prețurilor la produsele petroliere principale

de tip standard

Prețurile maxime de comercializare cu amănuntul a produselor petroliere principale se vor calcula la 1 litru, separat pentru fiecare tip de produs petrolier principal de tip standard, conform formulei:

unde:

**PC** – prețul maxim de comercializare cu amănuntul a produselor petroliere principale de tip standard, *lei/litru*;

**PL** – valoarea medie a cotațiilor medii Platts FOB Med (Italy) pentru 14 zile anterioare, *$/tonă*;

**CV** – rata oficială medie de schimb stabilită de Banca Națională a Moldovei pentru 14 zile anterioare, *lei/$*;

**AC** – cota accizelor aplicată în conformitate cu Codul fiscal, *lei/tonă*;

**ρ** – densitatea tipului de produs petrolier, *kg/litru*;

**MC** – marja comercială specifică la comercializarea cu amănuntul a produselor petroliere principale de tip standard include cheltuielile de transport și de asigurare până pe teritoriul Republicii Moldova (inclusiv marja rafinăriei), cheltuielile de manipulare și depozitare, alte cheltuieli aferente vânzării cu amănuntul, precum și profitul, *lei/litru*. Mărimea marjei comerciale specifice se stabilește semestrial de către Agenția Națională pentru Reglementare în Energetică. În scopul respectării principiului eficienței maxime la cheltuieli minime, Agenția aplică un coeficient de eficientizare, prevăzut de Metodologia de calcul și aplicare a prețurilor la produsele petroliere, care nu poate depăși 10% din media ponderată a marjelor comerciale specifice ale operatorilor de pe piața produselor petroliere. Marja comercială specifică poate fi ajustată pe parcursul semestrului în cazul apariției unor factori care nu puteau fi prevăzuți la momentul aprobării precedente. Agenția publică pe pagina sa web oficială, pentru fiecare semestru, valorile indicatorilor utilizați la calculul marjei comerciale specifice la comercializarea cu amănuntul a produselor petroliere principale de tip standard;

**TVA** – cota TVA aplicată în conformitate cu Codul fiscal.”

**Art. II.** – (1) Prezenta lege intră în vigoare la data publicării în Monitorul Oficial al Republicii Moldova.

(2) Guvernul, în termen de 6 luni de la publicarea prezentei legi, va aduce cadrul normativ aferent în conformitate cu prevederile acesteia.

(3) Agenția Națională pentru Reglementare în Energetică, în termen de 30 de zile lucrătoare de la data intrării în vigoare a prezentei legi, va aduce actele sale normative în concordanță cu prezenta lege.

**PREȘEDINTELE PARLAMENTULUI**